Lav et referat af nedenstående tekst:

Tekst:
Fra årsskiftet må Johan Munkholt kun bruge et bestemt firma til at få tømt sin septiktank i sommerhuset. Ellers vanker der en stor ekstraregning. - Det er noget skidt rent ud sagt. Efter min overbevisning, siger Johan Munkholt til TV2/Nord. Han bor i et sommerhus i Sæby. Forsyningen Frederikshavn har sat kommunens tømning af septiktanke i udbud. Udbuddet blev vundet af et fynsk firma fordi de var billigst. Johan Munkholt mener også de er dårligst. - Det er fordi vi får polymer i vores sivanlæg, som ødelægger vores dræn. Det bliver ligesom tapetklister, når det kommer ned i rørene, siger Johan Munkholt til Tv2/Nord. - Det fynske firma tømmer tanken og presser vandet tilbage - man blander noget der hedder polymer i og så tager man nabovandet og presser tilbage og putter i den næste tank. Det vi gør, er at vi tømmer tanken totalt og så renser vi den, siger entreprenør Bo Andersen fra Bo Andersen Sæby A/S til Tv2/Nord. Hvis Johan Munkholt vælger et lokalt firma i stedet for kommunens tilbud, så bliver den årlige udgift til at få tømt septiktanken næsten fordoblet. Fra 672,50 til godt 1300 kroner. For det første er de lokale firmaerns tømingsmetode dyrere og for det andet skal Forsyningen Frederikshavn have et administrationsgebyr på 312,50 kroner. - Det er blandt andet udgifter til personalet, der er ansat. Det er udgifter til GPS. Det er udgifter til registrering. Det er omkostninger i forbindelse med, at vi skal miljøtjekke, så kommunens miljøafdeling kan gå ind og kigge på det. Og så videre og så videre, siger bestyrelsesformand i Forsyningen Frederikshavn, Brian Pedersen til TV2/Nord. Johan Munkholt har klaget til en sagsbehandler hos Forsyningen Frederikshavn over gebyret, og har fået besked på at sende sin klage videre. Men hjælper det noget at klage? - Nej, det gør det ikke, siger Brian Pedersen, bestyrelsesformand for Forsyningen Frederikshavn til TV2/Nord.

Referat:
[size=2]Ballade om tømning af septiktanke i Frederikshavn Kommune. Forsyningsselskabet truer borgerne med store ekstraregninger, hvis de ikke bruger et bestemt firma til at tømme deres septiktank.
[/size]